
Epoca victoriană, care a cuprins domnia reginei Victoria din 1837 
până în 1901, este o epocă crucială în istorie, marcată de schimbări 
societale, economice și culturale transformatoare. Conform Dicţionarul 
universului britanic de Mihaela Anghelescu Irimia (Irimia, 199-200) 
societatea victoriană era stratificată în mai multe clase sociale: 

Middle class: Clasa de mijloc care cuprinde oamenii de afaceri și 
practicanţii diverselor profesiuni. În sens critic, termenul poate desemna 
și pe „burghezul materialist”, persoana mânată de „idealuri meschine” cum 
are fi bunăstarea. 

Upper class: Rangurile superioare ale scării sociale, incluzând 
aristocrația (în rândurile căreia figurează și familia regală). Membrii 
acestei clase afișează un aer de exclusivitate alimentat de deosebitele 
posibilități financiare de care dispun. 

Upper middle class: Clasa deasupra „clasei de mijloc” dar inferioara 
vârfului ierarhiei sociale. În categoria aceasta intra politicienii, medicii, 
avocații, judecători, profesorii universitari, directorii de companii și senior 
civil servants. 

Working class: „Clasa muncitoare” cuprinde aproape exclusiv 
categoria lucrătorilor manuali, cultivând mândria de a fi producătorii 
bunurilor de care au nevoie toate celelalte clase. Faptul acesta explica și 
evocarea demna a statutului originar al muncitorilor care urca treptele 
ierarhiei sociale. Pe măsură ce pătrundem în complexitatea acestei epoci, 
hainele purtate de victorieni apar ca artefacte captivante care nu numai că 
încapsulează tendințele modei din acea vreme, dar servesc și ca ferestre 
către interacțiunea complexă dintre identitate, clasă și expresie culturală. 

Înclinaţia victoriană pentru eleganţă, formalitate și norme sociale s- 
a manifestat în mod viu în alegerile vestimentare ale diverselor clase 

sociale. De la ținutele opulente ale eșaloanelor superioare la hainele 
practice, dar demne, ale clasei muncitoare, moda victoriană a reflectat nu 
numai preferințele estetice ale vremii, ci și natura stratificată a societății. 
Mai mult, detaliile complicate ale vestimentației victoriene erau 
impregnate de straturi de semnificații, transmițând mesaje despre 
moralitate, statut și aderarea la așteptările societății. 

Mihaela Anghelescu Irimia definește conceptul de „gentleman” astfel: 

1. „Termen generic prin care este desemnata o persoana manierata, 
plăcută, de calitate -un „domn”. 

2. Întruchiparea celor mai alese trăsături ale specificului britanic, 
cu precădere educație aleasă, rafinament cultural și curtoazie. Ca realitate 
istorica, gentlemanul este modelul cultural al modernităţii clasice 
(apărută în secolul al XVII-lea), înlocuind tipul curtezanului renascentist. 
În secolul al XVIII-lea englez, un gentleman (literal un bărbat gentil, 
delicat) se definește fie prin calităţi moștenite - the born gentleman - 
(gentlemanul înnăscut), fie prin determinări dobândite -the made 
gentleman - (gentlemanul făcut). Distincția indică originea aristocratică a 
modelului cultivata ulterior la nivelul claselor de mijloc. 

3. Persoana aristocratică provenită din gentry: Aristocraţie, 
persoane din eșaloanele de sus ale societăţii britanice, ca de pilda the 
landed gentry (Aristocraţia funciară)”. (Irimia, 199, 200). 

Acest articol se străduiește să meargă dincolo de examinarea 
superficială a costumelor victoriene, aprofundând motivațiile din spatele 
alegerilor vestimentare și implicaţiile acestora asupra identităților 
individuale și colective. Prin examinarea surselor primare, cum ar fi 
literatura și reprezentările vizuale, ne propunem să reconstruim 
experiențele trăite de diverse personaje dickensiene prin prisma 
vestimentaţiei lor. În plus, o explorare a influenţei progreselor 
tehnologice, a industrializării și a comerțului global asupra producţiei și 
consumului de îmbrăcăminte va oferi o înțelegere cuprinzătoare a 
dinamicii sociale și economice care a modelat moda victoriană. 

Examinând garderoba victoriană, vom încerca sa oferim o 
perspectivă nuanțată asupra modului în care hainele au servit atât ca 
reflexie, cât și ca modelator al identităţii victoriene. 

Monica Bottez observa cu mare acuratețe că „imaginaţia lui Dickens 
a fost stârnită și stimulată de imagini obsedante și descrie, de asemenea, 
calitatea tulburătoare a artei sale, care reușește să redea cu succes 
vivacitatea acelor imagini în discursul narativ” (Bottez, 1985, 5). Dickens 
dă dovadă în romanele sale de o mare creativitate la nivelul imaginilor 
vizuale care ne ajuta sa reconstituim personajul și grație hainelor pe care 
romancierul le inventează și, de asemenea, datorită modului în care 
accesorizează de exemplu membrii Clubului Pickwick în funcție de 
caracterul fiecăruia. 


| 370 | Seria Științe Filologice. Limbi Străine Aplicate 


$ 
Universitatea din Craiova Ra 


PICKWICK (1837) și CLUBUL CĂLĂTORILOR 

După cum însuși Dickens afirma în prefața ediției originale a cărții 
Documentele Postume ale Clubului Pickwick, scopul autorului a fost acela 
de a „pune dinaintea cititorului o înşiruire de caractere şi întâmplări, de a 
le zugravi în culorile cele mai vii cu putinţa și de a înfățișa în același timp 
totul aidoma vieţii și într-un mod hazliu.” (Dickens, 1954, p. 8). Cartea a 
fost publicata în douăzeci de fascicole lungi de câte treizeci şi două de 
pagini fiecare, iar acțiunea prin urmare este una foarte simplă pentru ca 
să pară coerentă și verosimilă publicului victorian. Dickens se afla la 
începutul strălucitei sale cariere când scrie acest roman și este rugat sa 
compună textul care va acompania ilustrațiile lui Hablot Knight 
Browne(1815-1882), celebru ilustrator englez al romanelor dickensiene 
și pictor supranumit „Phiz”183. Personajele Clubului Pickwick apar 
descrise încă din primele pagini ale capitolului 3. Costumul este un 
instrument prin care cititorul îşi formează o idee clara despre cum arata 
protagoniștii. Ilustraţia de la pagina 1 este reproducerea după gravurile 
primei ediții apărute în fascicole la Londra intre 1836-1837. llustraţiile 
originale sunt create de Robert Seymour, Robert W. Buss și Hablot K. 
Browne („Phiz”). Personajele clubului devin centrul atenţiei publicului 
victorian prin frumusețea costumelor lor și dorința exprimata de a porni 
în călătorie spre descoperirea gloriei. 


183 https://www.royalacademy.org.uk/art-artists/name/hablot-knight-phiz-browne 

Ilustrațiile din text sunt reproduse după gravurile primei ediții 
apărută în fascicole la Londra, între 1836-1837. 

Pickwick este preşedintele unui club de calatori alături de care va 
străbate Anglia în lung și în lat, sursa sa principală de finanțare fiind o 
proprietate personală și o afacere din care se retrăsese după succesul ei 
financiar. După ce membrii clubului se hotărăsc sa facă un tur al Angliei, 
Pickwick pornește în călătorie. 

Conform sitului Charles Dickens Museum!18 The Pickwick Papers în 
limba engleză sau, ca să îi dăm titlul complet, The Posthumous Papers of 
the Pickwick Club, relatează aventurile lui Samuel Pickwick, gentleman, și 
ale celor trei tovarăși ai săi: domnul Tupman, optimist și romantic, domnul 
Winkle, sportiv nefericit, și domnul Snodgrass, poet aspirant. Împreună cu 
Sam Weller, servitorul obraznic, dar de încredere al lui Pickwick, acești 
membri ai Clubului Pickwick călătoresc prin sud-estul Angliei, intrând 
într-o serie de încurcături jenante, multe dintre ele instigate adesea de 
răutăciosul artist escroc, domul Jingle. 

De-a lungul romanului, mai multe personaje se îndrăgostesc sau se află, 
fără să vrea, în centrul altor intrigi amoroase. Fiecare nouă scenă și aventură 
introduce un amestec divers de caricaturi care îl amuză pe cititor. Deși 
Pickwick se găsește frecvent în poziții ridicole, în fiecare aventură se 
dovedește binevoitor și iubit. Cu toate acestea, singura nenorocire care îl 
copleșește este cea a proprietăresei sale, doamna Bardell, care crede din 
greșeală că Pickwick a cerut-o în căsătorie și îl dă în judecată pentru daune. 

Pickwick refuză să plătească despăgubiri din principiu, astfel că este 
închis, unde îl întâlnește din nou pe Alfred Jingle și pe însăși doamna 
Bardell, care a fost pusă prompt în închisoare de către proprii avocați 
atunci când aceștia nu reușesc să-și ceară onorariile datorită încăpățânării 
lui Pickwick. Povestea se încheie cu Pickwick triumfător, nu numai că a 
scăpat de închisoare, dar și-a ajutat atât prietenii, cât și dușmanii să aibă 
o viață mai bună și un nou început. 

Personajele clubului Pickwick apar descrise încă din primele pagini 
ale capitolului 3. Costumul este un instrument prin care cititorul își poate 
forma o idee clara despre cum arata protagoniștii. Hainele în The Pickwick 
Papers funcționează ca un simbol al identităţii unui personaj. Interesant 
este faptul că accentul este pus mult mai mult pe hainele bărbaţilor decât 
pe cele ale femeilor. 

„Domnul ale cărui desene însoțesc textul are dreptul sa spună ca 
intervalul intre compunerea fiecărui număr în manuscris și apariţiile lui de 
sub tipar a fost scurt, ca cea mai mare parte a ilustraţiilor a fost executata 
de artist doar după descrierea verbala autorului” (Dickens, Documentele 


184 dickensmuseum.com. 

postume ale Clubului Pickwick, 1954, 8). Iata aici un pasaj revelator pentru 
a înțelege dorința clara a lui Dickens de a indica răspicat dreptul său la 
copyrightul descrierii personajelor, costumelor lor, creație și marca 
proprie. 

Pickwick este centrul atenției, iar în această scenă emoţionantă el 
întruchipează spiritul de aventură și spiritul științific, Dickens punând 
accentul pe „capul chel” și „uriașul creier al lui Pickwick care lucra sub 
fruntea aceea” (Dickens 11). Putem remarca prin modul în care autorul 
alege sa îl îmbrace pe personaj: pantalonii strâmți de culoare deschisa, 
ghetele sale care inspirau respect: 

„Elocventul Pickwick, cu mana ascunsa grațios sub coada fracului sau, 
și cu cealaltă fluturând în aer, spre a întări arzătoarea sa declaraţie; înălțat 
astfel, poziţia lui scotea în evidență pantalonii strâmţi și ghetele care, 
purtate de un om oarecare, ar fi trecut neobservate, dar care, îmbrăcate de 
Pickwick - dacă ne este îngăduit să folosim expresia aceasta - inspirau fără 
voie temere și respect; înconjurat de oamenii care de buna voie consimţiseră 
sa împartă primejdiile călătoriilor sale, și care erau sortiti sa se 
împărtășească din gloria descoperirilor sale” 

Asupra acestor ghete Dickens face o remarca interesanta care ne 
arata ce poziţie sociala importanta avea Samuel Pickwick. În capitolul 2, 
naratorul afirmă că „Bărbații mari sunt rareori prea scrupuloși în aranjarea 
ținutei lor” Domnul Pickwick este unul dintre acești bărbaţi care nu este 
„excesiv de scrupulos”; de fapt, este descris atât de des ca purtând ghetre, 
încât atunci când le lasă jos pentru a dansa de Crăciun, prietenii săi sunt 
șocați (Dickens, 28). 

Ne aflăm în epoca Victoriană, epoca trenurilor și a călătoriilor - 
misiunea Pickwickienilor este de a călători și de a trimite rapoarte 
Clubului cu privire la caractere și moravuri, scene locale și alte amintiri 
din frenezia călătoriilor. Interesant este studiul costumelor și bagajelor 
acestor calatori și de asemenea, felul în care acești domni din clasa 
mijlocie aleg să își petreacă timpul și să îi inspire și pe cititori fascinați de 
„gloria descoperirilor”. 

Criticul Grigore Vereș (Vereș, 16) amintea de aniversarea centenara 
a romanului The Pickwick Papers, semnalata în presa literară în 1936 prin 
comentarii aplicate la acest prim roman dickensian. Tot Veres considera 
(Veres, 18) ca Dickens devenise în 1837 la 25 de ani cel mai mare 
romancier englez în viață și ca: 

„Romanul a devenit în veacul trecut un gen foarte popular în Anglia și 
cei mai multi romancieri -au folosit ca mijloc de exprimare a ideilor 
personale despre societate."(Veres,16). 

Într-un articol despre centenarul lui Dickens, apărut în „Adevărul 
literar și artistic", se dădeau informaţii despre împrejurările în care a fost 

creat romanul, reproducând-se un portret al domnului Pickwick, realizat 
de Seymour, desenatorul cu care Dickens a colaborat la începutul carierei 
sale. 

Autorul articolului considera acest roman ca „o satira de ironie 
tăioasa la adresa palavragelilor, fanfaronilor, falșilor savanți și întregii 
tartuferii a societății din vremea sa", observând ca ironiile scriitorului „se 
îndreptau împotriva avocaților, a judecătorilor nedrepți si, mai stăruitor, 
asupra închisorii pentru datornici” (Veres,18). 

Dintre personaje Mr Samuel Pickwick apare descris ca „tip al 
burghezului de mijloc, limbut şi reformator și victima în același timp 
oamenilor şi instituţiilor” (Veres 227). 


Samuel Pickwick by Joseph Clayton Clarke (Kyd) (1857-1937) 

Hainele mai neobișnuite sau mai extravagante fac și ele o declarație 
despre personaj. Dickens oferă descrieri ale unor alegeri vestimentare mai 
elaborate ale unor prieteni ai domnului Pickwick, cum ar fi pelerina 
domnului Snodgrass și haina de vânătoare a domnului Winkle. Aceste 
haine, care atrag atenţia asupra proprietarilor lor, par a fi o manifestare 
tinerească a îndoielii de sine; Dickens are grijă să noteze în capitolul 57 că 
domnul Winkle, odată căsătorit și stabilit, „și-a schimbat vechiul costum 
cu îmbrăcămintea obișnuită a englezilor”. În capitolul 15, Pickwick și 
domnul Tupman aproape că se iau la bătaie când Pickwick ridiculizează 
ideea domnului Tupman de a apărea în costum la micul dejun de la 
petrecerea costumată. 

Tupman este mai în vârstă, dar foarte entuziast. Într-o descriere 
umoristică și foarte subtilă, Dickens îl creionează astfel: 

“Anii şi mâncarea bună îi dezvoltară silueta, altădată aşa de 
romantică: vesta neagră de mătase se rotunjise tot mai mult, puţin cate 
puţin lanţul de aur de la ceas dispăruse sub traiectoria ochilor lui Tupman; 
și treptat-treptat, bărbia-i grăsuna se revărsase peste capătul cravatei albe.” 
(Dickens,12). Tupman poartă cravată albă și un material prețios -mătasea. 
Și, de asemenea, un ceas de aur. Este pasionat de femei și pare a fi un 
adolescent prin spiritul său înflăcărat, are un fizic ușor rotunjit. 


Mr Tupman https://victorianweb.org/art/illustration/nast/12.jpg 

Poeticul Snodgrass este îmbrăcat într-o haină albastră plină de 
mister, cu un guler de iepure. Ne putem întreba ce dorește Dickens să 
spună prin această sintagmă? „Plină de mister”. Este o indicație vagă și în 
același timp, o figură de stil. 


Snodgrass https://victorianweb.org/art/illustration/nast/51.jpg 

Sportivul Nathaniel Winkle „comunică o și mai mare splendoare” 
decât Snodgrass. El poartă o haină de vânătoare nou-nouţă, ceea ce 
sugerează că este un om cu o stare financiară bună. Are la gât, un fular 
scoţian. Poartă „pantaloni de postav cenușiu lipiţi pe corp” (Dickens, 12). 
Lui Winkle în scena duelului „Totdeauna ii lua timp dezbrăcatul mantalei”. 
Personajul se remarca prin extrema lui omenie și se erijează în creatorul 
fracului, după cum el însuși spune „un frac pe care am onoarea, nu numai 
să-l port, dar și să-l fi inventat - uniformă proiectată, domnule, a Clubului 
Pickwick din Londra.” (Dickens, 46). 

Pe parcursul romanului, Winkle suferă o anumită evoluţie, de la un 
tânăr timid și nesigur la un individ mai încrezător și mai hotărât. Acest 
proces de dezvoltare a personajului îi oferă o adâncime și o complexitate 
mai mare în cadrul poveștii. 

Winkle este un personaj interesant și amuzant care adaugă culoare 
și umor povestirii prin intermediul trăsăturilor sale distinctive și al 
aventurilor sale. 


Winkle de Thomas Nast, 1873, Imagine scanata de Philip V. 
Allingham, https://victorianweb.org 

Când Sir Thomas Clubber, Lady Clubber și domnișoarele Clubber 
apar în scena: 

„O senzaţie profundă cuprinse toată sala când intrară un domn înalt 
în frac albastru, cu nasturi sclipitori, o doamnă corpolentă în atlas albastru 
și două tinere domnișoare croite pe aceeași măsură și împodobite cu rochii 
elegante de aceeași nuanță.” (Dickens, 33). 

Aflăm despre postura lui Sir Thomas că stă „drept ca o lumânare” și 
putem admira subtilitatea descrierii lui Dickens care ne spune despre 
personajul său că „contempla majestuos adunarea de la înălțimea 
fularului sau negru”. Atitudinea personajului este una tipică pentru 
nobilimea britanică. 

Dr. Slammer, medicul regimentului 97, un domn rotofei cu o „cunună 
de păr negru zburlit în jurul capului! și cu „chelie mare” (Dickens,34). 

„Învăluia în atenţiile cele mai neobosite, mai devotate, pe o văduvă 
bătrânică, a cărei toaletă scumpă și al cărei belșug de bijuterii indicau o 
partidă foarte ademenitoare pentru un bărbat cu un venit limitat.” 
(Dickens, 34) 

Dickens este un foarte fin observator al statutului social, îl folosește 
pe neobrăzatul Jingle cu câteva rânduri mai jos pentru a descrie faptul că 
văduva foarte bogată este o cucerire tactică clasică pentru epoca 
victoriană în care se practică goana după avere în aceste medii sociale: 
„bănet mult-femeiușcă bătrâna-doctorul îngâmfat-nu-i o idee proasta- 
strașnică gluma!” (Dickens, 34) 

În momentul în care Alfred Jingle, şarlatanul şmecher şi captivant, 
apare în roman la capitolul doi, el trebuie îmbrăcat corespunzător pentru 
a putea să îl însoţească pe domnul Tupman la bal. Actor remarcat pentru 
anecdotele sale bizare și alterarea distinctă a sintaxei engleze, Jingle se va 
transforma în „gentleman” purtând costumul rotofeiului domn Nathaniel 
Winkle împodobit cu nasturii mari și auriţi „pe care se vedeau literele C.P. 
de o parte și de alta a bustului d-lui Pickwick” (Dickens, 37). 

Nasturele este o piesă de vestimentaţie constituită dintr-un obiect 
mic de metal, sidef, os, lemn sau plastic care folosește la încheierea 
hainelor sau pernelor sau poate avea rol ornamental. Aceste mici accesorii 
sunt folosite de sute de ani. Inventatorul nasturelui s-a pierdut demult în 
negura vremii, aşadar nu se știu originile exacte. Cei mai vechi nasturi care 
s-au găsit datează din anii 2800-2600 i.e.n., însă aceștia se foloseau mai 
mult ca ornament. Nasturele este un indicator de statut social și un 
element important de branding în modă, aici un semn de exclusivitate 
pentru membrii Clubului, un semn de distincţie. În 1861, în momentul 
doliului Reginei Elisabeta în urma pierderii soțului sau Albert, s-a 
declanșat o adevărată modă a hainelor cu nasturi negri din lignit, unul 
dintre cele mai ciudate materiale din care se fabricau nasturii. Mii de 
oameni au purtat nasturi negri în semn de solidaritate cu regina în timpul 
doliului ei. De-a lungul timpului, perioadele modei s-au reflectat și în 
nasturi, în felul în care aceștia au avut partea lor de contribuţie la 
schimbarea imaginii unor piese vestimentare. 

Dickens comentează moda, spumos, încheind cu o maximă 
vestimentară: „căile misterioase ale providenței dau oamenilor scunzi 
fracuri lungi, oamenilor înalți, scurte” (Pickwick, 31). 

Lipsa hainelor potrivite face, de asemenea, o declarație despre un 
personaj. Când Pickwickienii îl întâlnesc pentru prima dată pe domnul 
Jingle în capitolul 2, Dickens strecoară un comentariu potrivit căruia 
hainele sale nu se potrivesc cum trebuie și singurul său bagaj este un 
„pachet de hârtie maro, care prezenta cele mai suspecte indicii că ar 
conține o cămașă și o batistă” (Dickens, 31). 

În capitolul 3, domnul Jingle împrumută frumosul costum nou al 
domnului Winkle pentru a participa la petrecere, ceea ce nu face decât să- 
] pună pe domnul Winkle în încurcătură, deoarece costumul distinctiv este 
modul în care doctorul Slammer îl identifică pe bărbatul care l-a insultat. 
Mai târziu, când domnul Pickwick îl găsește pe domnul Jingle în 
închisoare, Dickens îl descrie ca fiind: „Omul în zdrențe, fără haină, cu 
cămașă de pânză îngălbenită și sfâșiată, cu parul căzut în ochi, cu 
trăsăturile brăzdate de suferinţă și vlăguite de foame, era d. Alfred Jingle” 
(Dickens, 233). Domnul Jingle mărturisește că el și Job au amanetat 
paltoane, cămăși în plus, o umbrelă de mătase și chiar cizme, doar pentru 
a face rost de suficienţi bani pentru a trăi. 

Dickens este foarte explicit în ceea ce privește ţinuta lui Sam. Când 
domnul Pickwick îl întâlnește pentru prima dată pe Sam, acesta își 
schimbase hainele grosolane cu altele noi, de calitate superioară, datorită 
angajării sale la Pickwick. În timpul procesului, Sam insistă asupra faptului 
că principalul motiv pentru care își amintește prima sa zi de angajare la 
domnul Pickwick este că „aveam un costum nou în acea dimineaţă, 
domnilor jurati... și asta era o circumstanţă foarte specială și neobișnuită 
pentru mine în acele zile” (Dickens, 267). 

Sam este mândru de hainele sale noi și, de fapt, hainele servitorilor 
erau o reflectare a angajatorului lor. Când Sam participă la petrecerea 
servitorilor din Capitolul 37, unul dintre servitori îi mărturisește că „știm, 
domnule Weller - noi, care suntem oameni de lume - că o uniformă bună 
trebuie să își facă loc la femei, mai devreme sau mai târziu. De fapt, acesta 
este singurul lucru, între noi doi, care face ca serviciul să merite să intre în 
el”(Dickens, 305). Chiar și în rândul servitorilor, hainele îl fac pe om. 


Alfred Jingle https://www.collections.dickensmuseum.com /object 
-dh1050--2021-1-2 

Această schiță originală a lui Phiz îl arată pe domnul Pickwick 
descoperindu-l pe domnul Jingle în închisoarea Fleet. 

După ce a colaborat la primele trei numere, ilustratorul Robert 
Seymour a murit la 20 aprilie 1836. El a fost succedat pentru scurt timp 

de Robert William Buss, pe care Hablot Knight Browne l-a înlocuit rapid. 
Browne a lucrat îndeaproape cu Dickens și mai târziu și-a asumat 
pseudonimul „Phiz” (o abreviere de la fizionomie) pentru a însoți 
pseudonimul lui Dickens, Boz. 


ALFRED JINGLE ESQ. 
[Preme papens) 


S ar SE 

În 1840 Thomas Carlyle îl descrie pe Dickens însuşi îmbrăcat mai 
degrabă la moda decât „bine”, remarcând-se prin ochii săi inteligenți 
albaștri deschis și „o fată de o extremă mobilitate” potrivit siteului casei 
lui Dickens din Londra. 

https://www.meisterdrucke.ie /kunstwerke/1200w/George_Herbe 
rt_Watkins_-_Dickens_dressed_in_jacket and Clan _Gordon_ancient_tartan 
_waistcoat_c1859_colouri_-_%28MeisterDrucke-1406046%29.jpg 

Carlyle, în Filosofia Vestimentaţiei afirma ca omul este ghidat de 
operațiile misterioase ale mintii atunci când creează haine și susține că: 

„În toate Modele și strădaniile sale vestimentare veţi găsi licărind o 
Idee Arhitectonică; Trupul și Stofa ei sunt materialele cu care urmează să fie 
construit acest edificiu înfrumusețat al sau - Personajul în care se va întrupa 
[..] el, Personajul, acționează întotdeauna conform acestei Idei 
Arhitectonice: fie ca ea este de natură grecească, gotică, renascentistă sau 
pur și simplu modernă şi modernă, de la Londra pana la Paris. Pe de alta 
parte, exista atâtea sensuri în Culoare! De la cel mai sobru gri american, 
până la cel mai aprins stacojiu, idiosincraziile spirituale se relevă în alegerea 

Culorii: dacă Croiala reflectă Intelectul și Tendintele, Culoarea dezvăluie 
Caracterul și Inima": (Carlyle, 45). 

Încă din vremea antica, oamenii au creat prin ordinele arhitectonice 
dar și prin vesmânt o arhitectura a formei folosind culorile, nuanțele și 
inspirația din epoca respectiva. 

Așa cum observa foarte bine Carlyle, intelectul conduce creatorul în 
a-și alege materialul, a croi haina și a îmbracă personajul. Dickens o face 
într-un mod admirabil când alege de exemplu sa-l îmbrace pe Tupman în 
fracul negru și învesmântându-l cu o vesta neagra de mătase care devine 
din ce în ce mai strâmta pentru a arata luarea în greutate a personajului, 
care în trecutul sau fusese „romantic”, cu o silueta zvelta, dar datorita 
anilor și mâncării bune se îngrășase. 

Dickens este foarte subtil când descrie într-un mod foarte elegant 
felul în care cravata albă a lui Tupman de-abia se mai vedea sub bărbia-i 
grăsuna. Pantalonii stau sa crape pe el, mana-i dreapta sta lipita de piept 
(Tupman fiind întotdeauna un mare poet în suflet) iar din jobenul negru 
un Cupidon răsare înarmat cu un arc și o săgeata ațintită spre inima lui 
Tracy Tupman. li vedem statutul social burghez și putem citi codul lanțului 
de aur de la ceas, accesoriu obligatoriu pentru o persoana de aceasta 
condiție socială în epoca victoriană. (Carlyle). 


În concluzie, costumul şi moda au jucat un rol important în literatură 
de-a lungul istoriei, iar epoca victoriană nu face excepție. Reamintim, de 
asemenea, noţiunea de vivacitate despre care vorbea Monica Bottez 
referindu-se la Dickens: 

„Vivacitatea este rezultatul a două trăsături de bază ale geniului: o 
sensibilitate excepțională la detaliile concrete și o înclinaţie perpetuă spre 
fantezie.” (Bottez, 1985, 5). 

În literatura victoriană, îmbrăcămintea şi accesoriile au fost folosite 
ca un instrument de caracterizare, comentariu social și dezvoltare 
narativă. Charles Dickens a fost deosebit de priceput în utilizarea 
costumului și a modei pentru a crea personaje vii și complexe și pentru a 
critica normele sociale ale timpului său. În romanul Documentele Postume 
ale Clubului Pickwick, hainele au servit atât ca reflexie, cât şi ca modelator 
al identităţii victoriene. 

După cum afirma Chesterton „de fapt Pickwick nu e un roman bun, 
nu-i nici un roman prost, deoarece nici nu-i un roman. Sub un anumit aspect, 
este ceva mai nobil decât un roman, caci nici un roman cu intriga și în sfârșit 
bine închegat nu-ti poate da sentimentul acela de veșnica tinereţe, impresia 
ca zeii au coborât ca sa hoinărească pe pământul Angliei. Nu-i un roman 
fiindcă toate romanele au un sfărșit, și Pickwick, la drept vorbind, n-are 
sfârșit-este de esenţa îngerilor.” (Chesterton, 1946, 21 

În concluzie aș spune că în hainele născocite de Dickens se reflectă 
toată fantezia sa fără limite iar cititorii din toate timpurile nu fac decât să 
rămână uimiţi, într-o stare de bucurie veșnică, ca în fața unui mare creator 
de modă care își prezintă meticulos colecția prin personaje năstrușnice de 
natură angelică (dar totuși îmbrăcaţi!) ce vor defila prin Anglia victoriană 
transformată într-un spectaculos podium care reflectă optimismul și 
frumosul. 

